**Վիլհելմինա Կարլսոն–Բրեդբերգ** (հայտնի է որպես Մինա Կարլսոն-Բրեդբերգ, շվեդ.՝ Mina Carlson-Bredberg, սեպտեմբերի 2, 1857(1857-09-02)[…], Ստոկհոլմ քաղաք, Փոխմարզպետի պաշտոն, Շվեդիա - հունիսի 9, 1943(1943-06-09)[…], Էնգելբրեքտ, Ստոկհոլմ քաղաք, Փոխմարզպետի պաշտոն, Շվեդիա), շվեդ նկարիչ, նկարել է հիմնականում դիմանկարներ, բնապատկերներ և ժանրային տեսարաններ։

Կենսագրություն
--------------

Վիլհելմինա Բրեդբերգը ծնվել է 1857 թվականին, Ստոկհոլմում։ Սերել է ապահովված և կրթված ընտանիքից։ Նրա հայրը պետական խորհրդական Հենրիկ Վիլհելմ Բրեդբերգն էր, իսկ քեռին՝ հրապարակախոս և քննադատ Լարս Յուհան Երտան։

Վիլհելմինայի առաջին ուսուցիչներն են եղել շվեդ նկարիչներ Քերստին Կարդոնը և Ամանդա Սիդվալը։ 1877 թվականին նկարիչն ամուսնացել է Վիլհելմ Սվալինի հետ։ Վաղ ամուսնությունը երկար ժամանակ ընդհատեց նրա արվեստով զբաղվելը և ամուսնալուծությունից միայն յոթ տարի անց նա կարողացավ մեկնել Փարիզ և շարունակել ուսումը Ժյուլիանի ակադեմիայում։ Ակադեմիայում նրա ուսուցիչներն էին Ժյուլ Լեֆևրը, Գուստավ Բուլանժեն և Թոնի Ռոբեր-Ֆլյորին։ Հետագայում նա սովորել է նաև Կարոլյուս-Դյուրանի մոտ։ Մինա Բրեդբերգը իր ստեղծագործությունները 1887 և 1890 թվականներին ցուցադրել է սալոնում, իսկ ինքնանկարը խրախուսական արձագանքներ ստացավ 1889 թվականի Համաշխարհային ցուցահանդեսում։ 1890 թվականին նկարիչը վերադառնում է Ստոկհոլմ և դասավանդում Էլիզաբեթ Քեյզերի արվեստի դպրոցում, որի հետ միասին սովորել էր Ժյուլիանի ակադեմիայում։ Նա մեկնում է նաև Անգլիա, որտեղ ծանոթանում է «Արվեստ և արհեստ» շարժման ներկայացուցիչ Լյուիս Ֆորման Դեյի հետ։ Հավանական է, որ անգլիական գեղանկարչությունը, մասնավորապես Ուիլյամ Թըրների և Ջեյմս Էբբոտ Մաք-Նեյլ Ուիսթլերի աշխատանքը, ազդել են այս շրջանի նրա աշխատանքի վրա։

1895 թվականին Մինա Բրեդբերգը կրկին ամուսնացել է Ջորջ Կարլսոնի հետ։ Այս ամուսնությունը տևել է մինչև վերջինիս մահը՝ 1920 թվական։ Մինա Բրեդբերգը մահացել է 1943 թվականին, Ստոկհոլմում։

Մինա Կարլսոն–Բրեդբերգի աշխատանքները գտնվում են Շվեդիայի ազգային թանգարանում, Վալդեմարսուդեում, Գյոտեբորգի գեղարվեստի թանգարանում։

Պատկերասրահ
-----------

* «Միսս Աննա Ֆլենսբուրգի դիմանկարը», հեղինակ՝ Մինա Կարլսոն–Բրեդբերգ, 1887«Միսս Աննա Ֆլենսբուրգի դիմանկարը», հեղինակ՝ Մինա Կարլսոն–Բրեդբերգ, 1887
* «Դաշնամուրի մոտ», հեղինակ՝ Մինա Կարլսոն–Բրեդբերգ, 1890«Դաշնամուրի մոտ», հեղինակ՝ Մինա Կարլսոն–Բրեդբերգ, 1890
* «Արևածագը Սյոդերտոլեում», հեղինակ՝ Մինա Կարլսոն–Բրեդբերգ, 1892«Արևածագը Սյոդերտոլեում», հեղինակ՝ Մինա Կարլսոն–Բրեդբերգ, 1892

### Մինայի դիմանկարները

* Մինա Կարլսոն–Բրեդբերգի դիմանկարը, հեղինակ՝ Ամանդա Սիդվալ, 1876Մինա Կարլսոն–Բրեդբերգի դիմանկարը, հեղինակ՝ Ամանդա Սիդվալ, 1876
* Մինա Կարլսոն-Բրեդբերգի դիմանկարը, հեղինակ՝ Կառլ ՀեդելինՄինա Կարլսոն-Բրեդբերգի դիմանկարը, հեղինակ՝ Կառլ Հեդելին
* «Ինքնադիմանկար», 1938«Ինքնադիմանկար», 1938

Ծանոթագրություններ
------------------

1. 1 2 3 4 5 6 7 8 9  W (Mina) Carlson (f. Bredberg) (շվեդերեն) — 1917.
2. 1 2 3 4 5 6  Շվեդիայի մահվան գիրքը
3. 1 2 3 4  FemBio տվյալների շտեմարան (գերմ.)
4. ↑  Wilhelmina (Mina) Carlson-Bredberg 1857-09-02 — 1943-06-09 Konstnär, lärare
5. 1 2 3 4 5  Svenskt biografiskt lexikon
6. 1 2  Women Artists in Paris
7. ↑  Weisberg, Becker, 1999, էջ 36
8. ↑  «Mina Carlson-Bredberg, Nationalmuseum» (շվեդերեն). Վերցված է 2018 թ․ օգոստոսի 6-ին.
9. ↑  «Göteborgs konstmuseum | Negress». *emp-web-34.zetcom.ch* (շվեդերեն). Վերցված է 2018 թ․ օգոստոսի 6-ին.

Գրականություն
-------------

* *Gabriel P. Weisberg, Jane R. Becker* Overcoming All Obstacles: The Women of the Académie Julian. — Rutgers University Press, 1999. — 146 p.

Արտաքին հղումներ
----------------

* «W (Mina) Carlson (f. Bredberg)». *Svenskt biografiskt lexikon* (շվեդերեն).
* «Women Artists in Paris». *Clark Art* (անգլերեն).(չաշխատող հղում)

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Մինա Կարլսոն-Բրեդբերգ» հոդվածին։ |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | RKDartists |
|  |
| Բառարաններ և հանրագիտարաններ | Շվեդական կենսագրական |
|  |
| Չափորոշչային վերահսկողություն | GND: 1219225185 · ISNI: 000000005487509X · LIBRIS: 310732 · VIAF: 7377267, 5108155648129418330005 · ULAN: 500710434 · WorldCat VIAF: 7377267, 5108155648129418330005 |

 |